ANEM A FER EXPERIMENTS!

Hola nens i nenes de 1r!

Com esteu? Havíem pensat que aquests dies podeu fer a casa una activitat molt interessant perquè us consciencieu que és molt important rentar-se les mans.

Amb l’experiment volem que us adoneu que les mans són una de les vies principals per on es transmeten els gèrmens.

Per fer l’experiment necessiteu:

* 3 bossetes de plàstic petites (millor si són de les que es

poden tancar)

* 3 llesques de pa de motlle
* Uns guants

PROCEDIMENT PER FER L’EXPERIMENT:

1. Agafeu una bossa de plàstic i introduïu una llesca de pa amb les *mans brutes*. Tanqueu bé la bossa.
2. Agafeu una altra bossa i introduïu una llesca de pa amb les *mans acabades de rentar*. Tanqueu bé la bossa.
3. Agafeu l’última bossa i introduïu la llesca de pa amb les *mans amb els guants posats*. Tanqueu bé la bossa.
4. Anoteu la data que feu l’experiment fora de la bossa.
5. Aneu mirant cada dia com està el pa de motlle.
6. Feu fotos, vídeos, murals, un escrit…. On ens expliqueu què ha passat.

Segur que us sorprendrà el resultat!!!!

I recordeu que és molt important que mantingueu les mans netes per evitar malalties.

Fins aviat!!!!

Mestres de 1r